smcproject/ml-wiki-sentences huggingface dataset:
ഖ്വറ യൂസഫ് തന്റെ പുത്രനെ "സുൽത്താൻ" ആയി പ്രഖ്യാപിക്കുകയും 1411 ൽ കിരീടധാരണം നടത്തുകയും ചെയ്തുവെങ്കിലും അദ്ദേഹം അപ്പോഴും റീജന്റായി ചുമതല വഹിച്ചിരുന്നു.
പിൽക്കാല വാഴ്ച
തന്റെ ഭരണം കൂടുതൽ ശക്തിപ്പെടുത്തിക്കൊണ്ട് അദ്ദേഹം തിമൂറിഡുകളുടെ വിശ്വസ്തനായ സാമന്തൻ ഷിർവാൻഷാ ഇബ്രാഹിമിന്റെ ഭരണത്തിലുള്ള ഷിർവാനിലേക്ക് മുന്നേറി.
കോൺസ്റ്റന്റൈൻ ഒന്നാമൻ, ഇബ്രാഹിം, സയ്യിദ് അഹമ്മദ് ഓർലറ്റ് (ഷാകിയുടെ പ്രഭു) എന്നിവരുടെ സംയുക്ത സൈന്യത്തെ 1412 ലെ ചലഗാൻ യുദ്ധത്തിൽ പരാജയപ്പെടുത്തി.
പിന്നീട് അദ്ദേഹം ബിസ്തം ബേഗിൽ നിന്ന് സൊൾത്താനിയയുടെ ഗവർണർ സ്ഥാനം പിൻവലിക്കുകയും 1415 ൽ ജഹാൻ ഷായ്ക്കു നൽകുകയും ചെയ്തു.
1417 ലും 1418 സെപ്റ്റംബർ 20 ലുമായി അദ്ദേഹം ഖ്വറ ഉസ്മാനെ തുടർച്ചയായി പരാജയപ്പെടുത്തി.
ഖ്വറ ഉസ്മാന് അഭയം നൽകിയതിന്റെ മറുപടിയായി അന്ന് മാമെലൂക്ക് ഭരണത്തിൻ കീഴിലായിരുന്ന ഐന്റാബിലേക്ക് മിന്നലാക്രമണങ്ങളും നടത്തി.
1418 ഒക്ടോബറിൽ അദ്ദേഹത്തിന്റെ മകനും നാമനിർദ്ദേശം ചെയ്യപ്പെട്ട സുൽത്താനുമായ പിർബുദാഗു് മരണമടയുകയും ഇത് ഖ്വറ യൂസഫിനെ ദിവസങ്ങളോളം ദുഃഖത്തിലാഴ്ത്തുകയും ചെയ്തു.
1420-ൽ മെഹ്മദ് ഒന്നാമനുമായിച്ചേർന്ന് തിമൂറിഡ് വിരുദ്ധ സഖ്യത്തിന് ശക്തികൂട്ടാൻ ശ്രമിച്ചുവെങ്കിലും അതു നിഷ്ഫലമായിത്തീർന്നു.
1420 നവംബർ 17 ന്‌ ഷാരൂഖിനെതിരേ (കീഴടങ്ങുവാൻ ആവശ്യപ്പെട്ടിരുന്നു) യുദ്ധത്തിനിറങ്ങുന്ന വഴിയിൽ അദ്ദേഹം മരണമടഞ്ഞു.
അഹ്മദ്‌ ഫരീദുൻ ബേയുടെ "മൻഷാത്ത്-ഉസ്-സലാത്തിൻ" അനുസരിച്ച് ഷാരൂഖിന്റെ ഫത്‌നാമ (എൻ‌സൈക്ലോപീഡിയ ഇറാനിക്ക അനുസരിച്ച് "യുദ്ധ വിജയങ്ങൾ പ്രഖ്യാപിക്കുന്ന വിളംബരങ്ങളേയും കത്തുകളെയും സൂചിപ്പിക്കാൻ ഉപയോഗിക്കുന്ന പദം അല്ലെങ്കിൽ സൈനിക നടപടികളുടെ വിജയകരമായ സമാപനം കുറിക്കുന്ന പദം”) മെഹ്മദ് ഒന്നാമന് അയയ്ക്കപ്പെടുകയും ഖ്വറ യൂസഫിന്റെ മരണത്തിന് തൊട്ടുപിന്നാലെ അദ്ദേഹത്തിന്റെ ഭണ്ഡാരം മരുമക്കളായ ഖസാൻ ബെഗും (ഖ്വാജാ മിസ്രിന്റെ പുത്രൻ) സൈനൽ ബെഗും മോഷ്ടിച്ച അവ്‌നിക്കിലേക്ക് കൊണ്ടുപോകുകയും ചെയ്തു. ഷാ മുഹമ്മദും ഖ്വറ ഇസ്‌കന്ദറും ഗഞ്ചയിലേക്കും ബർദയിലേക്കും പിൻവാങ്ങി. ജഹാൻ ഷാ തന്റെ പിതാവിന്റെ മൃതദേഹം അദ്ദേഹത്തിന്റെ പൂർവ്വിക പട്ടണമായ എർസിസിൽ സംസ്‌കരിക്കാനായി കൊണ്ടുപോയി. അവലംബം ↑ ↑ ↑ ↑ ↑ ↑ {{ cite book }} :  CS1 maint: unrecognized language ( link ) ↑ ↑ Ismail Aka, "Shahrukh's campaigns against Kara Koyunlu" (in Turkish), E.Ü. Tarih İncelemeleri Dergisi, pp. 4, 1989 ↑ ↑ {{ cite book }} :  CS1 maint: unrecognized language ( link ) ↑ ↑ René Grousset. "
The Empire of the Steppes: A History of Central Asia", translated by N. Wallford. Rutgers University Press, 1970, ISBN 0-8135-1304-9 , p. 458 ↑ ↑ ↑ René Grousset. "
The Empire of the Steppes: A History of Central Asia", translated by N. Wallford.
Rutgers University Press, 1970, ISBN 0-8135-1304-9 , p. 458 ↑ ↑ {{ cite book }} :  CS1 maint: date format ( link ) CS1 maint: others ( link ) CS1 maint: unrecognized language ( link ) ↑ ↑ ↑ ↑ {{ cite book }} :  CS1 maint: multiple names: authors list ( link ) ↑ ↑ {{ cite book }} :  CS1 maint: multiple names: authors list ( link )
യൂണികോഡ് ഇംഗ്ലീഷ് വിലാസം https://ml.wikipedia.org/wiki/Unicode
ലോക ഭാഷകളിലെ ലിപികളുടെ കമ്പ്യൂട്ടറുകളിലുള്ള ആവിഷ്കാരത്തിനായി നിർമ്മിച്ചിരിക്കുന്ന ഒരു മാനദണ്ഡമാണ് യൂണികോഡ് അഥവാ സർവ്വാക്ഷരസംഹിത .
ഇംഗ്ലീഷ് അറിയുന്നവർക്കുള്ളതാണ് കമ്പ്യൂട്ടറെന്ന അബദ്ധധാരണ പൊളിച്ചെഴുതിയതാണ് യൂണീകോഡിന്റെ നേട്ടം.
പുതിയ പല ഓപ്പറേറ്റിങ്ങ് സിസ്റ്റങ്ങളും , എക്സ്.എം.എൽ. , ജാവാ തുടങ്ങിയ സാങ്കേതിക വിദ്യകളും യൂണീകോഡിനെ പിന്തുണക്കുന്നുണ്ട്.
യൂണികോഡ് കൺസോർഷ്യം എന്ന ലാഭരഹിത സംഘടനയാണ് യൂണീകോഡിന്റെ നിർമ്മാണത്തിനു പിന്നിൽ.
കാലാകാലങ്ങളിൽ യൂണിക്കോഡിനെ യൂണികോഡ് കൺസോർഷ്യം പരിഷ്ക്കരിക്കാറുണ്ട്.
പുതിയ അക്ഷരങ്ങൾ കൂട്ടിച്ചേർത്തും നിലവിലുള്ള പ്രശ്നങ്ങൾ പരിഹരിക്കുകയുമാണ് അവർ ചെയ്തുവരുന്നത്.
2022 ഡിസംബർ അനുസരിച്ച് യുണികോഡിൻറെ പതിപ്പ് (Version)15.0.0 ആണ്.
ഇതിൽ ലോകത്താകെ പ്രചാരത്തിലുള്ള 161 വ്യത്യസ്ത ഭാഷകളാലായി 1,49,186 അക്ഷരങ്ങളും, 3664 ഇമോജികളും 4,193 CJK (ചൈനീസ്, ജപ്പാനീസ്, കൊറിയൻ) ലിപികളും ഉൾപ്പെടുത്തിയിട്ടുണ്ട്.
അക്ഷരങ്ങളും അക്കങ്ങളും ചിഹ്നങ്ങളും പൂജ്യത്തിന്റേയും ഒന്നിന്റേയും കൂട്ടങ്ങളായി മാറ്റിയാണ് കമ്പ്യൂട്ടറിൽ ശേഖരിച്ചു വയ്ക്കുന്നത്.
ഇങ്ങനെ ശേഖരിക്കുന്നതിന് ഓരോന്നിനും അതി‍ന്റേതായ കോഡുകൾ ഉണ്ടായിരിക്കണം.
ഇപ്പോൾ ഇത് കൂടുതലായും ASCII (അമേരിക്കൻ സ്റ്റാൻഡാർഡ് കോഡ് ഫോർ ഇൻഫർമേഷൻ ഇന്റർചേഞ്ച്) കോഡുപയോഗിച്ചാണ് നിർവ്വഹിച്ചു വരുന്നത്.
ഇതുപയോഗിച്ചുണ്ടാക്കാവുന്ന അക്ഷരാദികളുടെ എണ്ണം (256) പരിമിതമായതുകൊണ്ട് രണ്ടു ഭാഷകളിലെ അക്ഷരങ്ങളേ ഒരേ സമയം ഉപയോഗിക്കാൻ സാധിക്കുകയുള്ളു.
ഇതില്‌ ആദ്യത്തെ 128 എണ്ണം ഇംഗ്ളീഷിനും അടുത്ത 128 എണ്ണം വേറെ ഏതെങ്കിലും ഭാഷക്കും ഉപയോഗിക്കാം.
ലോകമാസകലം കമ്പ്യുട്ടറുകൾ വരുകയും അവയെയെല്ലാം ബന്ധിപ്പിക്കുന്ന ഇന്റർനെറ്റ് സംജാതമാകുകയും ചെയ്തതോടെ ലോകഭാഷകൾ എല്ലാം അടങ്ങുന്ന ഒരു കോഡിംഗ് സിസ്റ്റം ആവശ്യമായിവന്നു.
ഇതിലേക്കായി ഇന്റർനാഷണൽ സ്റ്റാൻഡാർഡ് ISO/IEC 106461, ഒരു പദ്ധതി തയ്യാറാക്കി.
ഈ പദ്ധതിയിൽ ഉൾപ്പെടുത്തിയ എല്ലാ അക്ഷരാദികളേയും സ്വാംശീകരിച്ചുകൊണ്ട് കുറച്ചു കൂടി ബൃഹത്തായതും ലോകഭാഷകളാകമാനം ഉൾക്കൊള്ളാനാവുന്നതും ഭാവി വികസനങ്ങൾക്ക് പഴുതുള്ളതുമായ ഒരു കോഡിംഗ് സമ്പ്രദായം വേണമെന്ന് കമ്പ്യൂട്ടർ ലോകത്തിനു തോന്നി.
അങ്ങനെയാണ് കമ്പ്യൂട്ടർ കോർപ്പറേഷനുകളും സോഫ്റ്റ്‌വേർ ഡാറ്റാബേസ് കച്ചവടക്കാരും, അന്താരാഷ്ട്ര ഏജൻസികളും ഉപയോക്താക്കളും ചേർന്ന് 1991-ൽ ദി യുണിക്കോഡ് കണ്‌സോർഷ്യം എന്ന ഒരു സംഘടന രൂപവത്കരിച്ചത്.
ഇന്ത്യാ ഗവൺമെന്റിന്റെ  ഇൻഫർമേഷൻ ടെക്നോളജി ഡിപ്പാർട്ട്മെന്റ് ഇതിലെ ഒരു മുഴുവൻ സമയ അംഗമാണ് .
ലോകഭാഷകളെല്ലാം പിന്തുണയ്ക്കുന്ന ഒരു ഇന്റർ‌നാഷണൽ സ്റ്റാൻഡേർഡ് വികസിപ്പിച്ചെടുക്കാനും ഇതിനായുള്ള വിവിധതലങ്ങളിലെ പ്രവർത്തനങ്ങൾ ഏകോപിപ്പിക്കാനും ഉണ്ടാക്കിയ സംഘടനയാണ് യൂണീകോഡ് കൺ‌സോർഷ്യം.
ഈ സംഘടനയുടെ കാര്യപ്രവർത്തനങ്ങൾ ജനങ്ങളെ അറിയിക്കുന്നതിനായാണ് യൂണീകോഡ് ഡോട്ട് ഓർഗ് എന്ന സൈറ്റ് നിലവിൽ വന്നത്.
ഇന്റർനാഷണൽ സ്റ്റാന്റേർഡ് ഓർഗനൈസേഷനും യുണിക്കോഡും ചേർന്ന്  1992ല്‌ യൂണിക്കോഡ് വേർഷന്‌ 1.0 പുറത്തിറക്കി.
ഇതു പരിഷ്കരിച്ച് 2.0യും 2000 ഫെബ്രുവരിയിൽ 3.0യും പുറത്തിറങ്ങി.
ISO 10646 -ൽ 32 ബിറ്റുപയോഗിച്ചിരുന്നിടത്ത് 16 ബിറ്റു മാത്രമേ യൂണിക്കോഡ് ഉപയോഗിക്കുന്നുള്ളൂ.
അതായത് 16 സ്ഥാനങ്ങളിലായി ഒന്നും പൂജ്യവും നിരത്തി 65536  അക്ഷരാദികളുടെ കോഡുകള്‌ നിർമ്മിക്കാം.
ഇവ 500 ഓളം ഭാഷകൾക്കു മതിയാകും.
പുരാതന ലിപികളും ഭാവിയിൽ ഉണ്ടാകുന്ന ലിപികളും ഇതിൽ ഉൾക്കൊള്ളിക്കാൻ തക്കവിധത്തിൽ ഇതിനെ വിപുലപ്പെടുത്താനും സാധിക്കുന്നതാണ്‌ .
പ്രധാനപ്പെട്ട ലോകഭാഷകൾ മിക്കവാറും എല്ലാം തന്നെ ഉൾപ്പെട്ടുത്തി 49194 അക്ഷരാദികൾക്ക് ഇതിനകം കോഡുകൾ നല്കിക്കഴിഞ്ഞു.
ഇതിൽ ചൈനീസും ജാപ്പനീസും ഉൾപ്പെടും.
അടുത്തുതന്നെ ബർമീസ്, സിൻഹാളീസ്, സിറിയക് മുതലായ ഭാഷകളും ഇതിന്റെ കീഴിൽ കൊണ്ടു വരുന്നതാണ്.
ആഗോളമായി നടക്കുന്ന സകല ഭാഷാ കമ്പ്യൂട്ടിംഗ് പ്രവർത്തനങ്ങളുടെയും മൂലക്കല്ലാണ് യൂണീകോഡ്.
പ്രാദേശിക ഭാഷകളിലേക്ക് വിവിധ സോഫ്റ്റ്‌വെയറുകൾ പ്രാദേശികവൽക്കരിക്കാൻ (ലോക്കലൈസ് ചെയ്യാൻ) ഇതല്ലാതെ മറ്റൊരു ഉത്തരമില്ലതന്നെ.
യൂണിക്കോഡ് ഭാഷയിലെ അക്ഷരങ്ങൾക്ക് കോഡുകൾ നല്‌കിയെങ്കിലും അവ എങ്ങനെ സ്ക്രീനിൽ കാണണമെന്ന് ഹാർഡ്‍വേറും സോഫ്റ്റ്‌വെയറും ഇറക്കുന്നവരാണ് തീരുമാനിക്കുന്നത്.
ലോക ഭാഷകൾ ഒരേ സ്ക്രീനിൽ പ്രത്യക്ഷപ്പെടേണ്ടി വരുമ്പോൾ ലോക പ്രശസ്തരായ IBM, മൈക്രോസോഫ്റ്റ്, ഒറാക്കിൾ, ആപ്പിൾ എന്നിത്യാദി വമ്പൻമാരെല്ലാം യൂണിക്കോഡിനെ വാരിപ്പുണരുന്നതിൽ അത്ഭുതപ്പെടാനില്ല.
ഇന്റർനെറ്റിന്റെ ലോകവ്യാപകമായ പ്രചാരത്തോടുകൂടി യൂണിക്കോഡും ഒരു ആഗോളലിപികളുടെ കോഡായിമാറിക്കഴിഞ്ഞു.
9 ഇന്ത്യൻ ഭാഷകൾക്കായി 128 X 9 = 1152 കോഡുകൾ (2304 മുതൽ 3455 വരെ) അലോട്ടുചെയ്തിരിക്കുന്നതിൽ 3328 മുതൽ 3455 വരെയുള്ള 128 എണ്ണം മലയാള ലിപികൾക്കാണ് തന്നിരിക്കുന്നത്.
യൂണിക്കോഡിനു മുമ്പ്
ഇത്ര നാളും ആംഗലേയമായിരുന്നു കമ്പ്യൂട്ടർ രംഗത്ത് എല്ലാ കാര്യങ്ങൾക്കും ഉപയോഗിച്ചിരുന്നത്.
പ്രോഗ്രാമുകളും ,പ്രമാണങ്ങളും, ഇന്റർനെറ്റിലെ വിവിധ ആവശ്യങ്ങൾക്കുമെല്ലാം ഇംഗ്ലീഷാണ് ഉപയോഗിച്ചിരുന്നത്.
അടിസ്ഥാനപരമായി കമ്പ്യൂട്ടറുകൾ സംഖ്യകളാണ് എല്ലാ കാര്യങ്ങൾക്കും ഉപയോഗിക്കുന്നത്.
അക്ഷരങ്ങളും, അക്കങ്ങളും, ചിഹ്നങ്ങളുമൊക്കെ സംഖ്യകളായിട്ടാണ് കമ്പ്യൂട്ടർ ശേഖരിച്ചുവക്കുന്നത്.
അക്ഷരങ്ങൾ സംഖ്യാരീതിയിലാക്കാൻ വിവിധ എൻകോഡിങ്ങ് രീതികൾ നിലവിലുണ്ട്.
ആസ്‌കി (ASCII), എബ്‌സിഡിക് (EBCDIC), യൂണിക്കോഡ് എന്നിങ്ങനെ വിവിധ എൻകോഡിങ്ങ് രീതികൾ.
അക്കങ്ങളും, ഭാഷാചിഹ്നങ്ങളുമൊക്കെ സംഖ്യകളായാണ് കമ്പ്യൂട്ടറിനുള്ളിൽ ഇരിക്കുന്നതെങ്കിലും, ഇത്തരം സംഖ്യകൾ സാധാരണ സംഖ്യകൾ പോലെയല്ല കൈകാര്യം ചെയ്യപ്പെടുന്നത്.
ആദ്യകാലത്ത് കമ്പ്യൂട്ടറുകൾ കൂടുതലും സംഖ്യാസംബന്ധമായ കണക്കുകൂട്ടലുകൾക്കാണ് കൂടുതലും ഉപയോഗിച്ചിരുന്നത്, എന്നിരുന്നാലും അക്കങ്ങളും അക്ഷരങ്ങളും രേഖപ്പെടുത്തേണ്ട അവസരങ്ങൾ അക്കാലത്തും ഉണ്ടായിരുന്നു.
ടൈപ്പ്റൈറ്ററുകളായിരുന്നു ലിഖിതങ്ങളായ പ്രമാണങ്ങളും മറ്റും ഉണ്ടാക്കാൻ അധികം ഉപയോഗിച്ചിരുന്നത്.
പതുക്കെ കമ്പ്യൂട്ടറുകൾ ടൈപ്പ്റൈറ്ററുകളെ പിന്തള്ളി.
ലിഖിതങ്ങളും അല്ലാത്തതുമായ പ്രമാണങ്ങൾ, ചിത്രങ്ങൾ എന്നിവ സൃഷ്ടിക്കാനുള്ള കമ്പ്യൂട്ടറിന്റെ കഴിവ് വർദ്ധിച്ചു വന്നുകൊണ്ടിരുന്നതാണ് ഇതിനു കാരണം.
അച്ചടിക്കുന്നതിനു മുമ്പ് തിരുത്താനുള്ള സൗകര്യവും കമ്പ്യൂട്ടർ സൃഷ്ടിതമായ പ്രമാണങ്ങൾക്കുണ്ടായിരുന്നു.
പക്ഷേ വളരെ ചുരുക്കം അക്ഷരങ്ങളും , ചിഹ്നങ്ങളും മറ്റുമെ ഉപയോഗിക്കാൻ പറ്റുമായിരുന്നുള്ളൂ.
ശരിക്കും പറഞ്ഞാൽ സംഖ്യകളും, സാധാരണ ഉപയോഗിക്കുന്ന ആംഗലേയ അക്ഷരങ്ങളും ചിഹ്നങ്ങളും മാത്രമേ ശരിയായി കമ്പ്യൂട്ടറിൽ പ്രയോഗിക്കാൻ സാധിക്കുമായിരുന്നുള്ളൂ അക്കാലത്ത്.
ലോകത്ത് മനുഷ്യർ എഴുതാനും വായിക്കാനും ഉപയോഗിക്കുന്ന പതിനായിരക്കണക്കിനു അക്ഷരങ്ങളും ചിഹ്നങ്ങളും കൈകാര്യം ചെയ്യുവാൻ കമ്പ്യൂട്ടറുകൾക്ക് സാധിച്ചിരുന്നില്ല.
എന്നു പറഞ്ഞാൽ വിവിധപ്രദേശങ്ങളിൽ ജീവിക്കുന്ന മനുഷ്യർക്ക് അവരുടെ ഭാഷയിൽ പ്രമാണങ്ങൾ സൃഷ്ടിക്കുകയോ, തിരുത്തുകയോ, മാറ്റിയെഴുതുകയോ, അച്ചടിക്കുകയോ ചെയ്യുക അസാധ്യമായിരുന്നു.
ഈ സമസ്യകൾക്കെല്ലാമുള്ള ഒരുത്തരമാണ് യുണിക്കോഡ്.
എന്തുകൊണ്ട് യുണിക്കോഡ്
കമ്പ്യൂട്ടറിനുള്ളിൽ എല്ലാം സംഖ്യകളാണ്, അപ്പോൾ അക്ഷരങ്ങളും ചിഹ്നങ്ങളുമൊക്കെ കമ്പ്യൂട്ടറിനുള്ളിൽ ശേഖരിക്കണമെങ്കിൽ അവയെ സംഖ്യാരൂപത്തിൽ ആക്കണം.
അതിനുള്ള മാർഗ്ഗമാണ് വിവിധ എൻകോഡിങ്ങ് സമ്പ്രദായങ്ങൾ.
( കമ്പ്യൂട്ടറുകൾ ബൈനറി സംഖ്യകളാണ് ആന്തരികപ്രവർത്തനങ്ങൾക്ക് ഉപയോഗിക്കുന്നത്. ബൈനറി സമ്പ്രദായത്തിൽ രണ്ട് അക്കങ്ങളെയുള്ളൂ പൂജ്യവും ഒന്നും, അതിനാൽ ശേഖരിച്ചു വയ്ക്കാൻ എളുപ്പമാണ്, രണ്ട് അക്കങ്ങളേ ഉള്ളുവല്ലോ.) അതാ‍യത് അക്ഷരങ്ങളെ സംഖ്യകളായി രേഖപ്പെടുത്താം.
ഒരു സാധാരണ രീതി ഇതാണ്, 0 തൊട്ട് 255 വരെയുള്ള സംഖ്യകളുപയോഗിക്കുക (ഈ സംഖ്യകളുടെ ബൈനറി രൂപമാണുപയോഗിക്കുന്നത്) അപ്പൊ മൊത്തം 256 അക്ഷരങ്ങൾ രേഖപ്പെടുത്തിവയ്ക്കാൻ സാധിക്കും ഈ രീതിയിൽ.
ഒരു ബൈറ്റ് ഉപയോഗിച്ചാണ് ഓരോ അക്ഷരവും രേഖപ്പെടുത്തുന്നത്.
ഒരു ബൈറ്റ് എന്നാൽ 8 ബിറ്റുകളുടെ ഒരു കൂട്ടമാണ്.
എട്ടെണ്ണത്തെ സൂചിപ്പിക്കുന്നതിനാൽ ബൈറ്റിന് ഒക്ടറ്റ് എന്നും പറയും.
ഉദാഹരണത്തിന് പൂജ്യം എന്ന് എഴുതണമെങ്കിൽ ‘ 00000000 ’ എന്നാണ് എഴുതുക
                           ഒന്നിന്  ‘ 00000001 ’ എന്നും
                           രണ്ടിന് ‘ 00000010 ’ എന്നിങ്ങനെ ബൈനറിയിൽ ഒക്ടറ്റ് ആയി എഴുതാം.
എട്ട് ബിറ്റുകൾ ഉപയോഗിച്ച് പരമാവധി 256 അക്ഷരങ്ങൾ മാത്രമേ രേഖപ്പെടുത്തി വക്കാൻ സാധിക്കൂ, കാരണം എട്ടു ബിറ്റുകൾ കൊണ്ട് അടയാളപ്പെടുത്താൻ പറ്റുന്ന ഏറ്റവും വലിയ ബൈനറി സംഖ്യ ഇതാണ് ‘ 11111111 ’ ,   ദശാംശ സംഖ്യാരീതിയിൽ(Decimal numbersystem)  255 ആണിത്.
ഏതുരീതി ഉപയോഗിച്ചായാലും അക്ഷരങ്ങളെ (characters) ഏതെങ്കിലും ഒരു സംഖ്യ ഉപയോഗിച്ചു രേഖപ്പെടുത്തുന്നതിന് ‘ ക്യാരക്ട്ർ എൻകോഡിങ്ങ് ‘ (character encoding) എന്നു പറയുന്നു, പ്രസ്തുത അക്ഷരങ്ങളുടെ സംഖ്യാരൂപത്തിന് ' ക്യാരക്ട്ർ കോഡ് ' (character code) എന്നും പറയുന്നു.
ലോകത്തിൽ കുറെയധികം ക്യാരക്ടർ കോഡുകൾ ഉപയോഗത്തിലുണ്ട്.
മിക്ക ക്യാരക്ടർ എൻകോഡിങ് രീതികൾക്കും ഒരു സാമ്യത ഉണ്ട്, 0 മുതൽ 127 വരെ ഉള്ള സംഖ്യകൾ ഒരേ അക്ഷരങ്ങളെയായിരിക്കും അടയാളപ്പെടുത്തുന്നത്.
ഈ അക്ഷരങ്ങൾ ആംഗലേയ അക്ഷരമാലയിലെ 26 അക്ഷരങ്ങൾ, അവയുടെ വലിയക്ഷരങ്ങൾ (Capital Letters), 0 തൊട്ട് 9 വരെയുള്ള സംഖ്യകൾ, ചിഹ്നങ്ങൾ എന്നിവയാ‍ണ്.
0 തൊട്ട് 127 വരെയുള്ള സംഖ്യകൾ മാത്രം ഉപയോഗിച്ചുള്ള ക്യാരക്ടർ എൻകോഡിങ്ങ് രീതിക്ക് ആസ്‌കി (എ.സ്.സി.ഐ.ഐ - ASCII) എന്നു പറയുന്നു.
പക്ഷേ ആസ്‌കി ഉപയോഗിച്ച് തൽക്കാലം ആംഗലേയഭാഷമാത്രമേ അടയാളപ്പെടുത്തുവാൻ സാധിക്കൂ, ഉദാഹരണത്തിന് ഫ്രഞ്ചു ഭാഷയിലെ ചില അക്ഷരങ്ങൾ (é , ô) രേഖപ്പെടുത്തുവാനുള്ള വിസ്താരം ആസ്‌കിക്കില്ല.
ആ സ്ഥിതിക്ക് 127 നു മുകളിലോട്ട് സംഖ്യകളുള്ള ഒരു എൻകോഡിങ്ങ് രീതി ആവശ്യമാണ് കൂടുതൽ അക്ഷരങ്ങൾ അടയാളപ്പെടുത്തുവാനായി.
ഇങ്ങനെ ഒരു സമസ്യ വന്നപ്പോൾ ഉണ്ടാക്കപ്പെട്ട ഒരു ക്യാരക്ടർ എൻകോഡിങ്ങ് രീതിയാണ് ലാറ്റിൻ 1 (Latin 1).
ഈ രീതിയിൽ 0 തൊട്ട് 255 വരെയുള്ള സംഖ്യകളുപയോഗിച്ചാണ് എൻകോഡിങ്ങ് ചെയ്യുന്നത്,  0 തൊട്ട് 127 വരെ ആസ്‌കി അക്ഷരങ്ങൾ തന്നെയാണ്, 128 തൊട്ട് 255 വരെയുള്ള സംഖ്യകളുപയോഗിച്ച് ആവശ്യമായ ലാറ്റിൻ അക്ഷരങ്ങളും ചിഹ്നങ്ങളും അടയാളപ്പെടുത്തിയിരിക്കുന്നു.
ഇവിടെയും പ്രശ്നങ്ങളുണ്ട് ലാറ്റിൻ 1 ഉപയോഗിച്ച് പടിഞ്ഞാറൻ യൂറോപ്പിയൻ ഭാഷകളായ ആംഗലേയം, ഫ്രെഞ്ച് , സ്പാനിഷ് , ജർമ്മൻ എന്നീ ഭാഷാക്ഷരങ്ങൾ മാത്രമേ രേഖപ്പെടുത്തുവാൻ സാധിച്ചിരുന്നുള്ളൂ.
മദ്ധ്യ-കിഴക്കൻ യൂറോപ്പിയൻ പ്രദേശങ്ങളിലെ ഭാഷകൾക്കും, ഗ്രീക്ക് , സിറില്ലിക് , അറബിക് , എന്നീ ഭാഷകൾക്കും വേണ്ടി ലാറ്റിൻ 2 (Latin 2) എന്ന എൻകോഡിങ്ങ് രീതി നിലവിലുണ്ട്.
ഏതെങ്കിലും ഒരു ഭാഷ ഉപയോഗിക്കുമ്പോൾ ആ ഭാഷയിലെ അക്ഷരങ്ങളും ചിഹ്നങ്ങളും അടയാളപ്പെടുത്തിയിട്ടുള്ള എൻകോഡിങ്ങ് രീതി നാം തെരഞ്ഞെടുക്കണം.
ക്യാരക്ടർ എൻകോഡിങ്ങ് രീതികൾ ആവശ്യമനുസരിച്ച് മാറ്റുവാനുള്ള സംവിധാനം മിക്ക സോഫ്റ്റ്വെയറുകളിലും ഉണ്ട്.
പക്ഷേ പ്രശ്നം ഉണ്ടാവുക ഒരേ സമയത്ത് വിവിധ ഭാഷകൾ ഉപയോഗിക്കേണ്ടി വരുമ്പോളാണ്.
ഉദാഹരണത്തിന് ഫ്രഞ്ചും ഗ്രീക്കും ഒരു സ്ഥലത്ത്  വേണമെന്നു കരുതുക, ഫ്രെഞ്ചിനെ പിന്താങ്ങുന്ന എൻകോഡിങ്ങ് രീതി ലാറ്റിൻ 1 ആണ് എന്നാൽ ഗ്രീക്ക് അക്ഷരങ്ങൾ ലാറ്റിൻ 2 എൻകോഡിങ്ങിലേ കാണുകയുള്ളൂ.
ഒരേ പ്രമാണത്തിൽ രണ്ട് എൻകോഡിങ്ങ് രീതികൾ ഉപയോഗിക്കാൻ സാധ്യമല്ല, അപ്പോൾ പിന്നെ 0 തൊട്ട് 255 വരെയുള്ള സംഖ്യകൾ ഉപയോഗിച്ച് വിവിധ ഭാഷകൾക്ക് വേണ്ടി വ്യത്യസ്ത എൻകോഡിങ്ങ് രീതികൾ വികസിപ്പിക്കുന്നത് ശാ‍ശ്വതമല്ല എന്നു വേണം പറയാൻ.
മറ്റൊരു പ്രശ്നം കൂടിയുണ്ട് കണക്കിലെടുക്കാൻ, ചൈനീസ്, ജാപ്പനീസ് പോലുള്ള ഭാഷകളിലുള്ള അക്ഷരങ്ങളുടെ എണ്ണം വളരെക്കൂടുതലാണ്, 256 ൽ അവ ഒതുങ്ങില്ല.
ഈ പ്രശ്നങ്ങൾക്കുള്ള ഒരു പോംവഴി എല്ലാഭാഷകളിലേയും ഓരോ അക്ഷരവും ചിഹ്നവും, അനന്യമായ ഒരു സംഖ്യയാൽ അടയാളപ്പെടുത്താൻ പറ്റിയ ഒരു എൻകോഡിങ്ങ് രീതി വികസിപ്പിക്കുകയാണ്.
ഈ സംഖ്യ ഏതെങ്കിലും ഭാഷയെയോ , ഫോണ്ടിനെയോ , സോഫ്റ്റ്വെയറിനെയോ , ഓപ്പറേറ്റിങ്ങ് സിസ്റ്റത്തെയോ , ഉപകരണത്തെയോ അടിസ്ഥാനപ്പെടുത്തിയുള്ളതാവില്ല.
ഇതൊരു സാർവത്രികമായ സംഖ്യയായിരിക്കും.
ലോകത്തിൽ ഇപ്പോൾ നിലവിലുള്ള എല്ലാ ഭാഷകളും ഉൾക്കൊള്ളുന്നതും, അവയുടെ ഭാവിയിൽ വരാവുന്ന എല്ലാ ആവശ്യങ്ങൾക്കും ഉതകുന്നതുമായിരിക്കണം ഇത്.
ഈ പറഞ്ഞപ്രകാരമുള്ള ഒരു എൻകോഡിങ്ങ് രീതിയാ‍ണ് യുണിക്കോഡ്.
മലയാളലിപി യുണീക്കോഡിൽ
മലയാളഅക്ഷരങ്ങൾ യുണീക്കോഡിൽ സ്ഥാനം പിടിക്കുന്നത് ജൂൺ 1993-ൽ വെർഷൻ 1.1-ൽ ആണ്.
ISCII എന്ന ഇന്ത്യൻ എൻകോഡിംഗ് സ്റ്റാന്റേഡിനെ യുണീക്കോഡിലേയ്ക്ക് പകർത്തുകയാണ് അന്നുണ്ടായത്.
മലയാള ഭാഷ കംപ്യൂട്ടറിൽ ഉപയോഗിക്കുന്നുണ്ടായിരുന്നെങ്കിലും ലിപിവ്യവസ്ഥകളിൽ പൊതുമാനദണ്ഡം ഇല്ലായിരുന്നു.
അതിനാൽ ഓരോ കംപ്യൂട്ടറിലും അതിൻറെ വ്യവസ്ഥയും ഫോണ്ടും അനുസരിച്ചുമാത്രമേ മലയാളം ഉപയോഗിക്കാൻ കഴിഞ്ഞിരുന്നുള്ളൂ.
മലയാളം ഇന്റർനെറ്റിൽ വ്യാപിക്കാൻ ഇതു തടസ്സമായി.
ഈ പരിമിതിയെ അതിജീവിക്കാൻ ലിപിവ്യവസ്ഥയിൽ ഒരു പൊതുമാനദണ്ഡം ആവശ്യമായി വന്നു.
ഇതിനായി ഭാഷാസ്നേഹികളുടെ കൂട്ടായ പരിശ്രമഫലമായാണ് മലയാളം യൂണികോഡ് രൂപം കൊണ്ടത്.
2004ൽആണ് മലയാളം യൂണികോഡ് എന്ന ഏകീകൃതലിപിവ്യവസ്ഥ നിലവിൽ വന്നത്.
ഇതോടെ ലോകത്തെവിടെനിന്നും ഇൻറർനെറ്റില് മലയാളം പോസ്റ്റുചെയ്യാനും വായിക്കാനും സാദ്ധ്യമാവുന്ന അവസ്ഥ നിലവിൽവന്നു.
വിവരസാങ്കേതികരംഗത്തും സാഹിത്യരംഗത്തും മലയാളത്തിൽ ഒരു കുതിച്ചുചാട്ടത്തിനുതന്നെ ഇതു കാരണമായി.
അതിനുശേഷം, മാർച്ച് 2008-ൽ വെർഷൻ 5.1-ൽ, ഋ, ഌ, എന്നിവയുടെയും അവയുടെ ദീർഘങ്ങളുടേയും ചിഹ്നങ്ങളും, ൿ ഉൾപ്പെടെയുള്ള മലയാളം ചില്ലക്ഷരങ്ങളും, പ്രശ്ലേഷവും, പ്രാചീനസംഖ്യാചിഹ്നങ്ങളും ചേർക്കുകയുണ്ടായി.
രണ്ടുകൊല്ലത്തിനുശേഷം, ഒക്ടോബർ 2010-ൽ കുത്തിട്ടെഴുതുന്ന ർ-എന്ന ചില്ലും ഏ.
ആർ.രാജരാജവർമ്മ ഉപയോഗിച്ചിരുന്ന 'റ്റ' എന്നതിന്റെ പകുതിയും, 'നന'-എന്നതിലെ രണ്ടാമത്തെ ന-യും യുണീക്കോഡിലെത്തി. 'ഈ' എന്നതിന്റെ പ്രാചീനരൂപവും എൻകോഡിംഗിന്റെ പാതയിലാണ്.
യൂണീകോഡ് കൺ‌സോർഷ്യം
യൂണീകോഡ് കൺ‌സോർഷ്യത്തിന്റെ പ്രവർത്തനങ്ങൾ സുതാര്യമാണ്.
ഇതറിയാൻ താൽ‌പര്യമുള്ള സംഘടനകൾക്കും വ്യക്തികൾക്കും യൂണീകോഡ് ഡോട്ട് ഓർഗ് സന്ദർശിക്കുകയും ചർച്ചകളിൽ പങ്കെടുക്കുകയും ചെയ്യാം.
യൂണീകോഡിന്റെ ചരിത്രം തൊട്ട് ഭാഷാ കമ്പ്യൂട്ടിംഗിൽ താൽ‌പര്യമുള്ളവരെ സഹായിക്കുന്നതിനുള്ള വിവരങ്ങൾ വരെ ഇതിലുണ്ട്.
ചുരുക്കത്തിൽ ഭാഷാ കമ്പ്യൂട്ടിംഗ് മേഖലയിൽ എന്തെങ്കിലും ചെയ്യാൻ ആഗ്രഹമുള്ളവർക്ക് ഒഴിച്ചുകൂടാനാവാത്ത സൈറ്റാണ് ഇത്.
സി.എം. മുഹമ്മദ്‌ അബൂബക്കർ മുസ്ലിയാർ ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=സി.എം. മുഹമ്മദ്‌ അബൂബക്കർ മുസ്ലിയാർ|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/സി.എം. മുഹമ്മദ്‌ അബൂബക്കർ മുസ്ലിയാർ}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=സി.എം. മുഹമ്മദ്‌ അബൂബക്കർ മുസ്ലിയാർ}} --~~~~ എന്ന് ചേർക്കുക.
കേരളത്തിൽ ചിലർ ഒരു പ്രധാന പണ്ഡിതനും പ്രമുഖ സൂഫി വര്യനുമായി കരുതുന്ന വ്യക്തിയാണ് സി. എം. മടവൂർ എന്ന് പൊതുവായി അറിയപ്പെടുന്ന ചിറ്റടിമീത്തൽ (സിഎം) മുഹമ്മദ്‌ അബൂബക്കർ മുസ്‌ലിയാർ .
ഇദ്ദേഹം സൂഫിസത്തിൽ ആകൃഷ്ടനായിരുന്നു .
പിന്നീട് തിരിച്ചെത്തി തന്റെ കർമ്മ മണ്ഡലത്തിൽ പ്രവർത്തിക്കുകയും 1990-ൽ അന്തരിക്കുകയും മടവൂർ പള്ളിയിലെ ഖബറിസ്ഥാനിൽ അടക്കം ചെയ്യുകയും ചെയ്തു.
1929ആഗസ്ത് 18-ൽ കോഴിക്കോട് ജില്ലയിലെ മടവൂർ ഗ്രാമത്തിൽ കളപ്പിലാവിൽ വീട്ടിൽ കുഞ്ഞി മാഹിൻ കോയ മുസ്ലിയാർ, ആയിശ ഹജ്ജുമ്മ ദമ്പതികളുടെ മകനായി  മുഹമ്മദ് അബൂബക്കർ ജനിച്ചു.
മുഹമ്മദ് മുസ്ലിയാർ (ആദ്യ ഭാര്യയിലെ മകൻ) സൈനുദ്ദീൻ, ഫാത്വിമ, ആമിന, നഫീസ, റഹീമ എന്നിവരായിരുന്നു അദ്ദേഹത്തിന്റെ സഹോദരങ്ങൾ.
പിന്നീട് അദ്ദേഹം താമസിച്ചിരുന്ന ചിറ്റടി മീത്തൽ എന്നതിൽ നിന്നാണ് സി.എം എന്ന ചുരുക്കപ്പേർ ലഭിക്കുന്നത്.
നഖ്ശബന്ദിയ്യ സൂഫി ധാരയുമായി അടുത്ത അദ്ദേഹം, 1962-ൽ ഹജ്ജ് യാത്ര നടത്തി എന്നാണ് പറയപ്പെടുന്നത്.
തിരികെ എത്തിയതിനുശേഷം തുടർന്ന് വിവിധ പ്രദേശങ്ങളിൽ അലഞ്ഞുനടന്ന സി.എം, മനോനില തെറ്റിയ നിലയിലാണ് കോഴിക്കോട് തിരിച്ചെത്തുന്നത് .
19-04-1990 ഏപ്രിൽ 30 ന് വെള്ളിയാഴ്ച്ച (1411 ശവ്വാൽ 4) ഇടിയങ്ങര പടന്നപ്പള്ളിപ്പറമ്പ് മമ്മൂട്ടി മൂപ്പന്റെ വീട്ടിൽവച്ച് അന്തരിച്ച അദ്ദേഹത്തിന്റെ മൃതദേഹം കോഴിക്കോട് മടവൂരിലെ പിതാവ് ശൈഖ് കുഞ്ഞി മാഹിൻ കോയ മുസ് ലിയാറുടെ മഖ്ബറയുടെ അടുത്തുള്ള മഖ്ബരയിൽ ആചാരവിധികളോടെ അടക്കം ചെയ്തു.
ഉറൂസ്
സിഎം അബൂബക്കർ മുസ്ലിയാരുടെ മരണ ആണ്ടിനോട് അനുബന്ധിച്ച് എല്ലാവർഷവും ഇവിടെ ഉറൂസ് നടന്നുവരുന്നു.
ഏപ്രിൽ മാസത്തിലാണ് ഉറൂസ് നടത്തപ്പെടുന്നത്.
ഉറൂസിനോട് അനുബന്ധിച്ചു നടക്കുന്ന വിവിധ പരിപാടികളിൽ പ്രമുഖ വ്യക്തികൾ പങ്കെടുക്കുന്നു.
സമാപന ദിവസം വൈകുന്നേരത്തോടെ നടക്കുന്ന അനദാനത്തോടെയാണ് ഉറൂസ് സമാപിക്കുന്നത്.
അവലംബങ്ങൾ ↑ ↑ ↑ സൂഫികളുടെ പാത.
പേജ്‌ 62-63.
സെയ്‌തുമുഹമ്മദ്‌ നിസാമി ↑ ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ ↑
ഗിന്നി റോമെട്ടി ഇംഗ്ലീഷ് വിലാസം https://ml.wikipedia.org/wiki/Ginni_Rometty
ഒരു അമേരിക്കൻ ബിസിനസ്സ് എക്സിക്യൂട്ടീവ് ആണ് വിർജിനിയ മേരി ഗിന്നി റോമെട്ടി .
അവർ ഇന്റർനാഷണൽ ബിസിനസ് മെഷീൻസ് കോർപ്പറേഷനിലെ ( ഐ.ബി.എം. ) ഇപ്പോഴത്തെ ചെയർവുമണും പ്രസിഡന്റും സി.ഇ.
ഒ യുമാണ്.
കമ്പനിയുടെ തലപ്പത്ത് എത്തുന്ന ആദ്യവനിതയാണ് ഗിന്നി റോമെട്ടി.
2012 ജനുവരിയിൽ പ്രസിഡന്റും, ചീഫ് എക്സിക്യൂട്ടീവ് ഓഫീസറും ആകുന്നതിനുമുമ്പ് ഇന്റർനാഷണൽ ബിസിനസ് മെഷീൻസ് കോർപ്പറേഷനിലെ ( ഐ.ബി.എം. ) സെയിൽസ്, മാർക്കെറ്റിംഗ്, മാസ്റ്റർ പ്ലാൻ എന്നീ വിഭാഗത്തിലെ ഗ്രൂപ്പ് എക്സിക്യൂട്ടീവും, സീനിയർ വൈസ് പ്രസിഡന്റും ആയിരുന്നു.
1981-ൽ ഗിന്നി ഐ.ബി.എം.ൽ പ്രവേശിക്കുമ്പോൾ സിസ്റ്റം എഞ്ചിനീയർ എന്ന തസ്തികയിലാണ് പ്രവർത്തിച്ചിരുന്നത്.
ചീഫ് എക്സിക്യൂട്ടീവ് ഓഫീസർ എന്ന നിലയിൽ ഗിന്നിയുടെ നേട്ടങ്ങൾ കണക്കിലെടുത്ത് പ്രെസ്റ്റീജ് അവാർഡിനർഹയാവുകയും കൂടാതെ അവരെ ബ്ലൂംബെർഗ് ലോകത്തിലെ സ്വാധീനമുള്ള 50 വ്യക്തികളിൽ ഒരാളായി നാമനിർദ്ദേശം ചെയ്യുകയും ചെയ്തു.
ഗിന്നിയുടെ 10 വർഷത്തെ സംഭാവനകൾ കണക്കിലെടുത്ത് ഫോർച്യൂൺ ബിസിനസിലെ ഏറ്റവും പവർഫുൾ ആയ 50 വനിതകളിൽ ഒരാളായിരുന്നു ഗിന്നി.
1957 ജൂലൈ 29 ന് ചിക്കാഗോയിൽ ജനിച്ചു.
അവരുടെ പിതാവ് അവരെ ഉപേക്ഷിച്ചു പോയതിൽ പിന്നെ അവരുടെ അമ്മ വിവിധതരത്തിലുള്ള ജോലികൾ ചെയ്ത് ഗിന്നിയെയും അവർക്ക് താഴെയുള്ള നാല് കുട്ടികളെയും വളർത്തി.
1979-ൽ നോർത്ത് വെസ്റ്റേൺ യൂണിവേഴ്സിറ്റിയിലെ റോബർട്ട് ആർ. എംസികോർമിക് സ്ക്കൂൾ ഓഫ് എഞ്ചിനീയറിങ് ആൻഡ് അപ്ലൈഡ് സയൻസിൽ നിന്ന് ബിരുദമെടുക്കുകയും കൂടാതെ അവർ കമ്പ്യൂട്ടർ സയൻസിലും ഇലക്ട്രിക്കൽ ഇഞ്ചിനീയറിങിലും ബിരുദമെടുത്തു.
ഗിന്നി റോമെട്ടി കപ്പ കപ്പ ഗമ്മ സൊറോറിറ്റിയിലെ അംഗവും കൂടാതെ അതിന്റെ പ്രസിഡന്റായും പ്രവർത്തിക്കുന്നു.
1975-ൽ ഇല്ലിനോയിസിലെ നോർത്ത് വെസ്റ്റേൺ യൂണിവേഴ്‌സിറ്റിയിൽ ജനറൽ മോട്ടോഴ്‌സിന്റെ സ്‌കോളർഷിപ്പിൽ ചേരാൻ തുടങ്ങി.
അവിടെ അവരുടെ ജൂനിയർ, സീനിയർ വർഷങ്ങൾക്കിടയിൽ പരിശീലനം നടത്തി.
കപ്പ കപ്പ ഗാമ സോറിറ്റിയിലെ ഒരു അംഗം കൂടിയായിരുന്നു റോമെറ്റി.
ഒടുവിൽ അവർ അതിന്റെ പ്രസിഡന്റായി.
1979-ൽ അവർ നോർത്ത് വെസ്റ്റേൺ യൂണിവേഴ്‌സിറ്റിയിലെ റോബർട്ട് ആർ. മക്‌കോർമിക് സ്‌കൂൾ ഓഫ് എഞ്ചിനീയറിംഗ് ആന്റ് അപ്ലൈഡ് സയൻസിൽ നിന്ന് ഉയർന്ന ബഹുമതി നേടി.
കമ്പ്യൂട്ടർ സയൻസ്, ഇലക്ട്രിക്കൽ എഞ്ചിനീയറിംഗ് എന്നിവയിലും അവർ ബിരുദം നേടി.
റെൻസീലർ പോളിടെക്നിക് ഇൻസ്റ്റിറ്റ്യൂട്ട് (2014) , നോർത്ത് വെസ്റ്റേൺ യൂണിവേഴ്‌സിറ്റി (2015) എന്നിവയിൽ നിന്ന് ഓണററി ഡോക്ടറൽ ബിരുദവും അവർ നേടി.
നോർത്ത് കരോലിന സ്റ്റേറ്റ് യൂണിവേഴ്സിറ്റിയിൽ നിന്ന് ഓണററി ബിരുദവും അവർ നേടി.
കരിയർ 1979-1990 : ജി‌എം, ഐ‌ബി‌എം സാങ്കേതിക സ്ഥാനങ്ങൾ
1979-ൽ ബിരുദാനന്തരം, റോമിറ്റി ഫ്ലിന്റിലെ ജനറൽ മോട്ടോഴ്‌സ് ഇൻസ്റ്റിറ്റ്യൂട്ടിൽ ജോലിക്ക് പോയി.
ആപ്ലിക്കേഷന്റെയും സിസ്റ്റങ്ങളുടെയും വികസനം അവരുടെ ഉത്തരവാദിത്തത്തിലായിരുന്നു.
1981-ൽ ഐബി‌എമ്മിൽ സിസ്റ്റം അനലിസ്റ്റായും ഡെട്രോയിറ്റിലെ സിസ്റ്റം എഞ്ചിനീയറായും ചേർന്നു.
തുടക്കത്തിൽ ഇൻഷുറൻസ് വ്യവസായത്തിലെ ക്ലയന്റുകളുമായി പ്രവർത്തിച്ചു, അവർ ആദ്യത്തെ പത്തുവർഷം ഐബിഎമ്മിൽ സാങ്കേതിക സ്ഥാനങ്ങളിൽ ചെലവഴിച്ചു.
ഇൻഷുറൻസ്, ബാങ്കിംഗ്, ടെലികമ്മ്യൂണിക്കേഷൻ, മാനുഫാക്ചറിംഗ്, ഹെൽത്ത് കെയർ എന്നീ മേഖലകളിൽ ക്ലയന്റുകളുമായി ജോലി ചെയ്തിരുന്ന അവർ “മാനേജ്മെന്റ് ജോലികളുടെ ഒരു പരമ്പരയിലേക്ക് വേഗത്തിൽ നീങ്ങി” എന്ന് ന്യൂയോർക്ക് ടൈംസ് എഴുതി.
1990 കളിൽ അവർ സെയിൽസിൽ ജോലി ചെയ്തു.
1990 കളുടെ അവസാനത്തോടെ പ്രുഡൻഷ്യൽ ഫിനാൻഷ്യൽ, Inc. പോലുള്ള ക്ലയന്റുകളെ അവരുടെ ഇന്റർനെറ്റ് സവിശേഷതകൾ ഉപയോഗിച്ച് സഹായിക്കുകയായിരുന്നു.
1991-ൽ ഐബിഎമ്മിന്റെ കൺസൾട്ടിംഗ് ഗ്രൂപ്പിൽ ചേർന്നു.
2000–2011: ഐബിഎം മാനേജ്മെന്റ്
ഐബിഎമ്മിന്റെ ഗ്ലോബൽ സർവീസസ് ഡിവിഷന്റെ ജനറൽ മാനേജർ ആയിരുന്നപ്പോൾ 2002 -ൽ അവർ ചാമ്പ്യനാകുകയും പ്രൊഫഷണൽ സർവീസസ് സ്ഥാപനമായ പ്രൈസ് വാട്ടർഹൗസ് കൂപ്പേഴ്സിന്റെ കൺസൾട്ടിംഗ് വിഭാഗത്തെ 3.5 ബില്യൺ ഡോളറിന് വാങ്ങാൻ തിങ്കളാഴ്ച ചർച്ച നടത്താൻ സഹായിച്ചു.
ഏറ്റെടുക്കൽ "പ്രൊഫഷണൽ സേവന ചരിത്രത്തിലെ ഏറ്റവും വലിയ ഏറ്റെടുക്കൽ" ആയിരുന്നു അത്.
കൂടാതെ ഐബിഎം സേവന ബിസിനസിൽ തുടക്കമിട്ടു.
പ്രൈസ് വാട്ടർഹൗസ് കൂപ്പേഴ്സിനെയും അതിന്റെ കൺസൾട്ടന്റുകളെയും ഐബിഎമ്മുമായി സംയോജിപ്പിക്കാനുള്ള ചുമതല നൽകിയപ്പോൾ റൊമെറ്റിക്ക് "ബിഗ് ബ്രേക്ക്" ഐബിഎമ്മിൽ ലഭിച്ചു.
2002 ൽ ടൈം അവരെ 2002 ലെ ആഗോള ബിസിനസ് സ്വാധീന പട്ടികയിൽ ഉൾപ്പെടുത്തി.
2005 മുതൽ 2009 വരെ അവർ ഐബിഎമ്മിലെ ഗ്ലോബൽ ബിസിനസ് സർവീസസിന്റെ സീനിയർ വൈസ് പ്രസിഡന്റായിരുന്നു.
കൂടാതെ 2005 ജൂലൈയിൽ എന്റർപ്രൈസ് ബിസിനസ് സർവീസസ്-ഐബിഎം ഗ്ലോബൽ സർവീസസിന്റെ സീനിയർ വൈസ് പ്രസിഡന്റും ആയിരുന്നു.
മറ്റ് റോളുകളിൽ, അമേരിക്കയിലെ ഐബിഎം ഗ്ലോബൽ സർവീസസിന്റെ ജനറൽ മാനേജർ, കൂടാതെ ഐബിഎമ്മിന്റെ ഗ്ലോബൽ ഇൻഷുറൻസ് ആൻഡ് ഫിനാൻഷ്യൽ സർവീസസ് സെക്ടറിന്റെ ജനറൽ മാനേജർ എന്നീ നിലകളിലും പ്രവർത്തിച്ചു.
ഐബിഎം ബിസിനസ് കൺസൾട്ടിംഗ് സർവീസസ്, ഇൻക്.
അസോസിയേഷൻ ഓഫ് മാനേജ്മെന്റ് കൺസൾട്ടിംഗ് സ്ഥാപനങ്ങളിൽ നിന്ന് 2006 ലെ കാൾ സ്ലോൺ അവാർഡ് റോമെറ്റിക്ക് ലഭിച്ചു.
റൊമെറ്റിയും മറ്റ് IBM എക്സിക്യൂട്ടീവുകളും ചേർന്ന് വരുമാന വളർച്ചയും മൂലധന വിഹിതവും സംബന്ധിച്ച് അഞ്ച് വർഷത്തെ വളർച്ചാ പദ്ധതി 2007 ൽ IBM പ്രഖ്യാപിച്ചു.
മറ്റ് തന്ത്രങ്ങൾക്കിടയിൽ, "2015 റോഡ്മാപ്പ്" സോഫ്റ്റ്‌വെയർ, സേവനങ്ങൾ തുടങ്ങിയ ബിസിനസ്സുകളിൽ ശ്രദ്ധ കേന്ദ്രീകരിക്കാൻ ഐബിഎമ്മിനെ ഹാർഡ്‌വെയർ വ്യവസായത്തിൽ നിന്ന് അകറ്റുന്നതിന്റെ രൂപരേഖ നൽകി.
2009-ൽ സെയിൽസ്, മാർക്കറ്റിംഗ്, സ്ട്രാറ്റജി എന്നിവയുടെ സീനിയർ വൈസ് പ്രസിഡന്റും ഗ്രൂപ്പ് എക്സിക്യൂട്ടീവുമായി റോമെറ്റി, കമ്പനിയുടെ "അതിവേഗം വളരുന്ന അനലിറ്റിക്സ് യൂണിറ്റിൽ" ശ്രദ്ധ കേന്ദ്രീകരിച്ചു.
2009 ജനുവരിയിൽ, അവർക്ക് ഐബിഎമ്മിന്റെ സെയിൽസ് ഫോഴ്സിന്റെ ചുമതല ലഭിച്ചു.
2010 വരെ ആഗോള വിൽപ്പനയുടെയും വിതരണത്തിന്റെയും സീനിയർ വൈസ് പ്രസിഡന്റായി സേവനമനുഷ്ഠിച്ചു.
ഈ സമയത്ത്, ബ്രസീൽ , വിയറ്റ്നാം തുടങ്ങിയ വളർന്നുവരുന്ന വിപണികളിൽ ശ്രദ്ധ കേന്ദ്രീകരിക്കുന്നതിനായി 2008 ൽ സൃഷ്ടിക്കപ്പെട്ട ഐബിഎമ്മിന്റെ വളർച്ച-മാർക്കറ്റ് യൂണിറ്റിന്റെ വികസനം അവർ മുന്നോട്ടുവച്ചു.
2010 മുതൽ 2012 വരെ അവർ ഒരു ഐബിഎം സീനിയർ വൈസ് പ്രസിഡന്റായിരുന്നു.
2010 മുതൽ 2012 വരെ, ഐബിഎമ്മിന്റെ സെയിൽസ്, മാർക്കറ്റിംഗ് സ്ട്രാറ്റജി എന്നിവയുടെ ഗ്രൂപ്പ് എക്സിക്യൂട്ടീവ് ആയിരുന്നു.
2011 -ൽ സിഎൻഎൻ റിപ്പോർട്ട് ചെയ്തത് " ക്ലൗഡ് കമ്പ്യൂട്ടിംഗ് , അനലിറ്റിക്സ് ബിസിനസ്സുകളിലേക്ക് കമ്പനിയെ എത്തിക്കുന്നതിലൂടെ ഐബിഎമ്മിന്റെ വളർച്ചാ തന്ത്രത്തിന് നേതൃത്വം നൽകിയ ക്രെഡിറ്റ് അവർക്കാണ്.
വാണിജ്യാടിസ്ഥാനത്തിൽ വാട്സൺ , ജിയോപാർഡി!
തയ്യാറാക്കാൻ അവർ ചുക്കാൻ പിടിച്ചിരുന്നു.
2012–2020: ഐ.ബി.എമ്മിന്റെ നേതൃത്വം
2011 ഒക്ടോബർ 25-ന്, കമ്പനിയുടെ ചരിത്രത്തിലെ ഒമ്പതാമത്തെ ചീഫ് എക്സിക്യൂട്ടീവായി അവർ കമ്പനിയുടെ അടുത്ത പ്രസിഡന്റും സി.ഇ.
ഒയും ആകുമെന്ന് ഐ.ബി.എം പ്രഖ്യാപിച്ചു, ഐ.ബി.എമ്മിന്റെ ആദ്യത്തെ വനിതാ മേധാവി എന്ന നിലയിലുള്ള അവരുടെ പങ്ക് പത്രങ്ങളിൽ ശ്രദ്ധ നേടി മുൻ സി.ഇ.
ഒ സാം പാൽമിസാനോ അവരുടെ തിരഞ്ഞെടുപ്പിന് "പുരോഗമന സാമൂഹിക നയങ്ങളുമായി യാതൊരു ബന്ധവുമില്ല" എന്ന് പ്രതികരിച്ചു.
2012 ജനുവരി 1-ന് അവർ പ്രസിഡന്റും സി.ഇ.
ഒയുമായി.
പാൽമിസാനോ വിരമിച്ചപ്പോൾ 2012 ഒക്ടോബർ 1-ന് ഐ.ബി.എമ്മിന്റെ ചെയർമാന്റെ അധിക റോളും അവർ ഏറ്റെടുത്തു.
ലാഭകരമല്ലാത്ത ബിസിനസ്സ് മേഖലകളിൽ നിന്ന് ഐ.ബി.എമ്മിനെ പുറത്താക്കാനുള്ള പദ്ധതികളോടെ ഐ.ബി.എമ്മിന്റെ "അടുത്ത വലിയ വളർച്ചാ യന്ത്രം" എന്ന് ബിഗ് ഡാറ്റയും അനലിറ്റിക്സും ചൂണ്ടിക്കാട്ടി.
2014 ൽ ഐ.ബി.എമ്മിന്റെ എന്റർപ്രൈസ് ഉപഭോക്താക്കൾക്കായി ആപ്ലിക്കേഷനുകൾ രൂപകൽപ്പന ചെയ്യുന്നതിനായി ആപ്പിളിനായി ഒരു പങ്കാളിത്തത്തിന് അവർ ഇടനിലക്കാരിയായി.
ആ വർഷം തന്നെ, ഐബിഎം ക്ലൗഡ് കമ്പ്യൂട്ടിംഗിൽ എസ്എപിയുമായും ഡാറ്റാ അനലിറ്റിക്സിൽ ട്വിറ്ററുമായും പങ്കാളിത്തത്തിലേർപ്പെടുമെന്ന് അവർ പ്രഖ്യാപിച്ചു, 2015 ൽ ബോക്സുമായി ഒരു പങ്കാളിത്തത്തിലും അവർ ഇടനിലക്കാരിയായി.
2012 നും 2015 നും ഇടയിൽ ഐബിഎമ്മിന് ഏകദേശം 30 കമ്പനികളെ സ്വന്തമാക്കാൻ റോമെറ്റി  8.5 ബില്യൺ ഡോളർ ചെലവഴിച്ചു.
2016 ആയപ്പോഴേക്കും ചിപ്പ് നിർമ്മാണം പോലുള്ള ഏകദേശം 7 ബില്യൺ ഡോളറിന്റെ കമ്മോഡിറ്റൈസ്ഡ് ആസ്തികൾ വിറ്റഴിക്കുന്നതിന് അവർ മേൽനോട്ടം വഹിച്ചു.
2017 മെയ് മാസത്തിൽ, "കമ്പ്യൂട്ടറുകൾ, ഓപ്പറേറ്റിംഗ് സിസ്റ്റം സോഫ്റ്റ്‌വെയർ പോലുള്ള ചുരുങ്ങുന്ന ബിസിനസുകളിൽ നിന്നും കൃത്രിമബുദ്ധി പോലുള്ള ഉയർന്ന വളർച്ചയുള്ള മേഖലകളിലേക്ക്" റോമെറ്റി ഐബിഎമ്മിനെ വിജയകരമായി മാറ്റിയതായി ഓസ്റ്റിൻ ബിസിനസ്സ് റിപ്പോർട്ട് ചെയ്തു.
2017 ജൂൺ 28 ന് അവർക്ക് കെപിഎംജി ഇൻസ്പയർ ഗ്രേറ്റ്‌നെസ് അവാർഡ് ലഭിച്ചു.
2018 ജനുവരിയിൽ, ഡാറ്റ, ബ്ലോക്ക്‌ചെയിൻ, ക്ലൗഡ് തുടങ്ങിയ മേഖലകളിലെ പ്രത്യേക വളർച്ചയോടെ, 2012 മുതൽ ഐബിഎമ്മിന്റെ വാർഷിക വരുമാന വർദ്ധനവിന്റെ നാലിലൊന്ന് അവർ പ്രഖ്യാപിച്ചു.